Tipasoja

Tipasoja on Sotkamon kunnan itäosassa sijaitseva kylä. Karttaan merkitty kyläkeskus sijaitsee kuntataajamasta noin 22 km itä-kaakkoon. Kyläkeskuksessa sijaitsee entinen Tipasojan koulu, kylätalo Tipsakka sekä Sotkamon kunnan omistama pesäpallokenttä. Kyseinen kenttä toimi aikoinaan Tipasojan Isku Ry:n pesäpallojoukkueen kotikenttänä. 

Tipasojen merkittävin yksityinen työnantaja on nykyisin Sotkamo Silver Oy:n hopeakaivos, joka sijaitsee Tipasjärven eteläpuolella. Aiemmin pääasiallinen elinkeino kylällä on ollut maa- ja metsätalous, mutta maaseudun rakenemuutoksen johdosta maatalouselinkeinon merkitys on vähentynyt merkittävästi.

Tipasojan tunnetuin nähtävyys on Hiidenportin hautavajoama, joka sijaitsee saman nimisen kansallispuiston alueella. Kylän tiettävästi korkein paikka on 240 metrin korkeuteen nouseva  LaiskanvaaraLaiskanvaara. Karttapaikka.. 

Tipasoja valittiin vuonna 2008 Vuoden kainuulaiseksi kyläksi.

 Tunnettuja entisiä ja nykyisiä tipasojalaisia 

 Timo Korhonen, kansanedustaja
 Jorma Parviainen, pesäpalloilija
 Lähteet 

Luokka:Vuoden kainuulaiset kylät
Luokka:Sotkamon kylät